
Okresný súd Poprad 12Csp/72/2024 8724205232 24. 07. 2025 JUDr. František Zelený ECLI:SK:OSPP:2025:8724205232.5
Opravné uznesenie Okresný súd Poprad v právnej veci žalobkyne: A. B., nar. XX.X,XXXX, A. XXXX/X, C., práv. zast. JUDr D. E., advokát, ul. Sovietskych hrdinov 163/66, Svidník, IČO: 31 954 448, proti žalovanému: BENCONT COLLECTION, a. s., so sídlom Vajnorská 100/A, Bratislava – Nové Mesto, 831 04, IČO: 47967692, práv. zast. ČOLLÁK & PARTNERI advokátska kancelária s.r.o., Floriánska 19, Košice, IČO: 45946868, v konaní o primerané finančné zadosťučinenie vo výške 1.000,- eur s prísl., takto rozhodol: O p r a v u j e záhlavie rozsudku Okresného súdu Poprad sp. zn. 12Csp 72/2024 - 61 zo dňa 12.6.2025 v označení právneho zástupcu žalobkyne takto: F. D. E., advokát, ul. Sovietskych hrdinov 163/66, Svidník, IČO: 31 954 448 odôvodnenie: Žalobkyňa sa žalobou doručenou súdu dňa 17.12.2024 domáhala, aby zaviazal žalovaného zaplatiť jej sumu 1.000,- eur a trovy konania. Rozsudkom zo dňa 12.6.2025 sp. zn. 12Csp/72/2024 – 61 súd vo veci rozhodol tak, že žalovanému uložil povinnosť zaplatiť žalobkyni 150,-eur, do 3 dní od právoplatnosti rozsudku. V prevyšujúcej časti žalobu zamietol a žalobkyni priznal nárok na náhradu trov konania. V záhlaví rozsudku súd uviedol IČO právneho zástupcu žalobkyne číslom 31 9554 448. Podaním doručeným súdu dňa 17.7.2025 žalobkyňa požiadala súd o vykonanie opravy rozsudku s odôvodnením, že v časti uvedenia IČO právneho zástupcu žalobkyne došlo k administratívnej chybe a IČO bolo uvedené nesprávnym číslom. Podľa § 224 Civilného sporového poriadku (CSP) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. S poukazom na vyššie uvedené skutočnosti a citované zákonné ustanovenia mal súd preukázané, že sú splnené zákonné podmienky pre vydanie opravného uznesenia, pretože súd I. inštancie sa pri vyhotovení rozhodnutia dopustil administratívnej chyby v označení IČO právneho zástupcu žalobkyne nesprávnym číslom , preto boli splnené podmienky pre vydanie opravného uznesenia . Poučenie:
Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a)neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

